*Za ostala značenja, v. Ōtsu (razvrstavanje).*

**Otsu** (jap. 大津市, *Ōtsu-shi*; čita se *"Ucu-ši"*) je glavni grad prefekture Shiga u središtu otoka Honshu (Japan). Grad leži na obali jezera Biwa, najvećeg jezera u Japanu.

U starom dijelu grada nalazi se Svetište Enryaku (延暦寺 *Enryaku-ji*) koje je upisano na UNESCO-v popis mjesta svjetske baštine u Aziji 1994. godine, zajedno sa 16 drugih spomenika, pod imenom "Spomenici starog Kyota (Kyoto, Uji i Otsu)".

Hiroshige, *Otsu na putu za Kisokaido*, ukiyo-e iz 1830-ih

Povijest
--------

Velika knjižnica Svetišta Enryakuji
Istočna pagoda hrama *Enryaku-ji*
U 7. stoljeću, od 667. do 672. godine, japanski car Tenji je osnovao palaču Ōmi Ōtsu. Ona je potpuno uništena u Jinshin ratu, koji je uslijedio nakon careve smrti 672. godine. Zbog toga je u njegovom susjedstvu osnovan novi grad *Heian-kyō* (današnji Kyoto) 794. godine. Otsu je od tada bio važnim satelitskim gradom i trgovištem nove prijestolnice. U 12. stoljeću na jugu grada se odigrala Awazu bitka u kojoj je poginuo general klana Minamoto, Kiso Yoshinaka.

Dana 11. svibnja 1891. godine u gradu je pokušan neuspješni atentat na ruskog carevića Nikolu Aleksandroviča (kasnijeg cara Nikolu II.), u povijesti poznat kao "Otsu incident".

U razdoblju Taishō, 1890-ih, je izgrađen kanal jezera Biwa kojim je Otsu povezan s Kyotom. Njime su, pored prometa ljudi i robe, vodom opskrbljene prve japanske elektrane koje su pokretale prve javne tramvaje koji su prethodili japanskoj željeznici. Otsu je dobio status grada 1. listopada 1898. godine.

Dana 20. ožujka 2006. grad Shiga, po kojemu je prozvana prefektura Shiga, je pripojen gradu Otsu. Po popisu od 1. listopada 2010. godine, u Otsu je bilo 338.629 stanovnika na 374.06 km² (905,28/km²), prosjeka godina od 40,7 (od kojih je 15.42% mlađe od 15, a 16.81% starije od 65 godina).

Znamenitosti
------------

Većinu posjetitelja Otsua privlače stoljetne povijesne znamenitosti koje uključuju mnoga šintoistička svetišta i budistički hramovi.

Među najpoznatijim je hram budističke sekte Tendai na planini Hiei, koji gleda na Kyoto, *Enryaku-ji* (延暦寺). Hram je 807. godine osnovao monah Saichō (767.–822.) koji je uveo mahajana budizam iz Kine i ubrzo je postao jednim od najvažnijih samostana u povijesti Japana. Osnivači sekte Jōdo shū ("Čista zemlja"), Sōtō Zen i Nichiren, su obojica bili monasi u Enryakujiju. Kompleks Enryakuji je od 1994. godine UNESCO-va svjetska baština, kao dio "Spomenika starog Kyota".

Pored brojnih drugih hramova i dvoraca, Otsu je najpoznatiji po slikovitim krajolicima, poznatima kao "Osam pogleda na Omi" koji su orivlačili pjesnike i slikare još od vremena Macua Bašoa. Turistički obilasci traju satima pri čemu se posjetitelji mogu okupati u jezeru i šetati uz njegove obale. Plaže jezera Biwa su također pozante i kao ljetnja odmarališta, a svake godine se održava i Maratonska utrka jezera Biwa.

* Panorama Otsua iza vrta Isome-shiPanorama Otsua iza vrta *Isome-shi*
* Hram Ishiyama-deraHram *Ishiyama-dera*
* Torii svetišta Hiyoshi TaishaTorii svetišta *Hiyoshi Taisha*
* Ulaz u kanal Biwako SosuiUlaz u kanal *Biwako Sosui*
* Dvorana BiwakoDvorana Biwako

Zbratimljeni gradovi
--------------------

Otsu je zbratimljen sa slijedećim gradovima:

* Interlaken,  Švicarska
* Kumi  Južna Koreja
* Lansing  Sjedinjene Američke Države
* Mudanjiang  Kina
* Würzburg  Njemačka

Izvori
------

1. ↑  „Population Census". StatisticsBureau.
2. ↑  Spomenici starog Kyota na službenim stranicama UNESCO-a () Preuzeto 14. rujna 2011.

Vanjske poveznice
-----------------

* Službena stranica grada Otsua Arhivirano 2011-09-29 na Wayback Machine-u ()

|  |  |
| --- | --- |
|  | U Wikimedijinoj ostavi ima još materijala vezanih za: **Otsu, Shiga** |

| * p
* r
* u
Svjetska baština u Japanu |
| --- |
|  | 
Fudžijama • Gusuku i drugi spomenici kraljevstva Ryukyu • Dvorac Himeji • Budistička čista zemlja Hiraizumija • Budistički spomenici područja Horyu-ji • Šintoistički hram Itsukushima • Rudnici srebra Iwami Ginzan i njihov kulturni krajolik• Svetišta i hodočasnički putovi u brdima poluotoka Kii • Historijski spomenici starog Kyota (Kyoto, Uji i Otsu) • Kupola atomske bombe u Hirošimi • Historijski spomenici stare Nare • Hramovi i svetišta Nikka • Bukova šuma na planini Shirakami-Sanchi • Shiretoko • Otoci Ogasawara • Historijska sela Shirakawa-go i Gokayama • Šuma cedrova na Yakushimi
 | Japanska zastava |
| **Japanska nematerijalna svjetska baština**
Tradicionalni ples Ainu • Žetvena molitva Akiu no Taue Odori u gradu Akiu • Kazalište lutaka Bunraku • Ritualna izvedba Daimokutate u gradu Nara • Festival Dainichido Bugaku • Ples Gagaku • Ritualni ples Hayachine Kagura u gradu Hanamaki • Parada Hitachi Furyumono • Ceremonija plutanja Yamahoko • Kazalište Kabuki • Novogodišnji festival Koshikijima no Toshidon • Kazalište Noh • Poljoprivredni ritual Oku-noto no Aenokoto • Proizvodnja tkanina ramie u pokrajini Uonuma, prefektura Niigata • Sekishu Banshi proizvodnja papira pokrajine Ivami (Shimane) • Festival nove godine Chakkirako u gradu Miura, prefektura Kanagawa
 |

***Ōtsu*** na Wikimedijinoj ostavi